pythainlp/thai-open-data-go-th huggingface dataset:
ชื่อไทย: กบ, ล่อเหยื่อ
ชื่อสามัญ: Shaggy angler
ชื่อวิทยาศาสตร์: Antennarius hispidus 
วงศ์ (Family): Antennariidae
ถิ่นกำเนิด: ที่อยู่อาศัยเป็นแหล่งที่อยู่อาศัยที่เต็มไปด้วยโคลนในทะเลลึกหรือทะเลนอกชายฝั่ง พบทั่วไปในทะเลเขตร้อน
รายละเอียด: เป็นปลาในวงศ์ Antennariidae เมื่อโตเต็มที่มีขนาดตัวประมาณ 45 cm สีของหัวและลำตัวสีน้ำตาลอ่อนมีเส้นสีน้ำตาลปนดำ ครีบทั้งหมดมีจุดสีน้ำตาลดำ ครีบหลังก้านแรกยาวกว่าครีบหลังถัดไปที่มีขนาดเล็กโค้งมน
ประเภท (Catalogy): ปลาทะเล
ชื่อไทย: วัวสามขา
ชื่อสามัญ: Silver tripodfish
ชื่อวิทยาศาสตร์: Triacanthus nieuhofi 
วงศ์ (Family): Triacanthidae
ถิ่นกำเนิด: อาศัยตามชายฝั่งทะเลที่เป็นพื้นดินทรายปนโคลน พบทั่วไปในเอเชียและออสเตรเลีย
รายละเอียด: เป็นปลาในวงศ์ Triacanthidae เมื่อโตเต็มที่มีขนาดประมาณ 28 cm  มีสีดำในก้านครีบหลัง 2 ก้านแรก  และสีอ่อนลงระหว่างก้านครีบหลังที่ 3-5 ส่วนหัวถึงก้านครีบหลังและดวงตาค่อนข้างนูน ลำตัวสีเงิน 
ประเภท (Catalogy): ปลาทะเล
ชื่อไทย: สี่เหลี่ยมเขาวัว 
ชื่อสามัญ: Longhorn cowfish
ชื่อวิทยาศาสตร์: Lactoria cornuta 
วงศ์ (Family): Ostraciidae
ถิ่นกำเนิด: พบตามแถบมหาสมุทรอินเดียถึงมหาสมุทรแปซิฟิก
รายละเอียด: มีลักษณะพิเศษตรงที่มีเขายาวบริเวณส่วนหัว เปรียบเสมือนเขาของวัว ไม่มีฝาปิดเหงือกเหมือนปลาทั่วไป โดยถูกเปลี่ยนเป็นรูขนาดเล็กแทน เกล็ดของปลาถูกพัฒนาเป็นเกราะขนาดหกเหลี่ยมต่อกันเป็นรูปกล่องสามเหลี่ยม เนื่องจากลำตัวเป็นกล่องจึงขยับได้เฉพาะหาง โดยเรียกลักษณะว่ายน้ำนี้ว่า การว่ายน้ำแบบ Ostraciform ซึ่งเคลื่อนไหวได้ช้า ทำให้ถูกจับได้ง่ายด้วยมือเปล่า และสามารถทำเสียงขู่ได้เมื่อจับขึ้นมาเหนือน้ำ
ประเภท (Catalogy): ปลาทะเล
ชื่อไทย: ปักเป้ากล่อง
ชื่อสามัญ: Yellow trunkfish 
ชื่อวิทยาศาสตร์: Ostracion cubicus 
วงศ์ (Family): Ostraciidae
ถิ่นกำเนิด: อาศัยอยู่เดี่ยวๆ ในแนวปะการัง หรือกองหินใต้น้ำ พบบ่อยบริเวณที่เป็นโพรง หินหรือถ้ำ
รายละเอียด: ลำตัวรูปเหลี่ยมคล้ายกล้องที่ ประกอบด้วยแผ่นกระดูกรูปหกเหลี่ยม ปลาวัยเด็กมีรูปร่างเหมือนกล่อง พื้นตัวมีสีเหลือง เข้มและมีจุดสีดำกระจายอยู่ทั่ว ปลาโตเต็มวัยมี ลำตัวยืดยาวขึ้น ทั่วตัวมีสีน้ำตาลอมเหลือง จุด สีดำเปลี่ยนเป็นจุดสีขาวอมฟ้ามีวงสีดำล้อมรอบ
ประเภท (Catalogy): ปลาทะเล
ชื่อไทย: ปักเป้ากล่องจมูกยาว
ชื่อสามัญ: Horn-nosed boxfish
ชื่อวิทยาศาสตร์: Ostracion rhinorhynchus 
วงศ์ (Family): Ostraciidae
ถิ่นกำเนิด: อาศัยตามเศษหินในช่องระหว่างแนวปะการังชั้นใน หรือตามทะเลสาบลึกรอบๆ ใน
รายละเอียด: ลักษณะลำตัวเป็นแผ่น กระดูกประกอบเป็นรูปกล่อง ในปลาขนาดใหญ่ จะงอยปากจะยื่นออกมาเห็นได้ชัดเจน คอดหางยาว ครีบหางมน ลำตัวสีเขียวปนเทา ด้านท้องสีขาว โตเต็มวัย 35 ซม.
ประเภท (Catalogy): ปลาทะเล
ชื่อไทย: วัวหนามดอก
ชื่อสามัญ: Prickly leatherjacket 
ชื่อวิทยาศาสตร์: Chaetodermis penicilligerus 
วงศ์ (Family): Monacanthidae
ถิ่นกำเนิด: มักพบในบริเวณที่มีวัชพืชและตามแนวปะการังในทวีปเอเชีย
รายละเอียด: อยู่ในวงศ์ Monacanthidae เมื่อโตเต็มที่มีขนาดประมาณ 31 cm ครีบหลังตอนแรกอยู่เหนือครึ่งหลังของตาหรือหลังตาเล็กน้อย ที่ครีบมีจุดสี่น้ำตาลเข้มถึงดำ ตามลำตัวมีเส้นสีน้ำตาลเข้มหรือดำ สีของลำตัวมีโทนสีอ่อนๆขึ้นอยู่กับสภาพแวดล้อม
ประเภท (Catalogy): ปลาทะเล
ชื่อไทย: วัวหางพัด 
ชื่อสามัญ: Fanbellied leatherjacket
ชื่อวิทยาศาสตร์: Monacanthus chinensis 
วงศ์ (Family): Monacanthidae
ถิ่นกำเนิด: อาศัยอยู่บริเวณปากแม่น้ำและแนวปะการังชายฝั่งในแถบเอเชีย
รายละเอียด: เป็นปลาในวงศ์ Monacanthidae มีความยาวประมาณ 40 cm มีจุดสีน้ำตาลเข้มถึงดำ มีจมูกแหลมหงายขึ้น ครีบหลังตอนแรกอยู่เหนือครึ่งหลังของตาหรือหลังตาเล็กน้อย ส่วนหางเป็นรูปพัด และมีเหนียงขนาดใหญ่ที่ด้านล่างของลำตัว  สีจะแปรผันขึ้นอยู่กับสภาพแวดล้อม บางครั้งมีจ้ำและริ้วสีเข้มขึ้นผิดปกติ
ประเภท (Catalogy): ปลาทะเล
ชื่อไทย: วัวหน้าหมู
ชื่อสามัญ: Pig faced leather jacket 
ชื่อวิทยาศาสตร์: Paramonacanthus choirocephalus  
วงศ์ (Family): Monacanthidae
ถิ่นกำเนิด: อาศัยอยู่ตามแนวปะการังชายฝั่ง ในแถบเอเชีย นิวกินี และทางตะวันตกของแปซิฟิก
รายละเอียด: เป็นปลาในวงศ์ Monacanthidae เมื่อโตเต็มที่ยาวประมาณ 11 cm ครีบหลังตอนแรกอยู่เหนือครึ่งหลังของตาหรือหลังตาเล็กน้อย มีจุดสีน้ำตาลเข้มถึงดำ บางครั้งมีเส้นโค้งเป็นลายเฉียงบนลำตัวสองแถบ โดยเส้นแรกเริ่มจากด้านหลังของครีบหลังถึงครีบอก เส้นที่สองจากฐานครีบหางถึงครีบท้อง
ประเภท (Catalogy): ปลาทะเล
ชื่อไทย: กะบาง, ตุ๊กกา
ชื่อสามัญ: Bengal whipray
ชื่อวิทยาศาสตร์: Brevitrigon imbricata 
วงศ์ (Family): Dasyatidae
ถิ่นกำเนิด: พบทั่วไปตามน่านน้ำอินโด - แปซิฟิกตะวันตก: ทะเลแดงและมอริเชียสจนถึงอินโดนีเซีย จากอ่าวเปอร์เซียด้วย
รายละเอียด: เป็นกระเบนในวงศ์ Dasyatidae รูปร่างคล้ายแผ่นดิสก์ ขนาดโตเต็มวัย 25.5 เซนติเมตร(โดยวัดความกว้างของแผ่นดิสก์)  ส่วนหน้าตาจะยื่นยาวแหลม ปากอยู่ทางด้านล่างของแผ่นดิสก์ หางสั้นและแยกจากลำตัวชัดเจน พื้นผิวหน้าท้องของแผ่นดิสก์เป็นสีขาวทั้งหมด บริเวณขอบของแผ่นดิสก์จะมีสีขาว ลำตัวด้านบนแผ่นดิสก์เป็นสีน้ำตาล และมีหนามบริเวณปลายหาง
ประเภท (Catalogy): ปลาทะเล
ชื่อไทย: กุ้งขาวสิชล 1
ชื่อสามัญ: Whiteleg shrimp
ชื่อวิทยาศาสตร์: Penaeus vannamei
วงศ์ (Family): Penaeidae
ถิ่นกำเนิด: ได้รับก่ารปรับปรุงพันธุ์โดยศูนย์วิจัยและพัฒนาพันธุกรรมสัตว์น้ำนครศรีธรรมราช
รายละเอียด: กรมประมงได้เห็นชอบให้ใช้ชื่อพันธุ์กุ้งขาวที่ปรับปรุงพันธุ์โดย ศูนย์วิจัยและพัฒนาพันธุกรรมสัตว์น้ำนครศรีธรรมราช ว่า “กุ้งขาวสิชล 1” ตั้งแต่วันที่ 24 มีนาคม 2564

“กุ้งขาวสิชล 1 เป็นหนึ่งในนโยบายของกรมประมง ในการส่งเสริมและพัฒนางานวิจัย เพื่อเพิ่มศักยภาพในการเพาะเลี้ยงสัตว์น้ำรองรับความต้องการของตลาด พร้อมเพิ่มขีดความสามารถทางการแข่งขันในตลาดโลก เพราะกุ้งขาวนับว่ามีความสำคัญทางเศรษฐกิจของไทย กรมประมงจึงได้ศึกษาวิจัยปรับปรุงสายพันธุ์อย่างต่อเนื่อง เพื่อตอบสนองต่อการเพาะเลี้ยงของเกษตรกร ที่ต้องการพันธุ์กุ้งขาวคุณภาพดี เลี้ยงง่ายโตไว ปลอดโรค ให้ผลผลิตสูง”

ประเภท (Catalogy): สัตว์ทะเล
ชื่อไทย: กุ้งขาวสิชล 1
ชื่อสามัญ: Whiteleg shrimp
ชื่อวิทยาศาสตร์: Penaeus vannamei
วงศ์ (Family): Penaeidae
ถิ่นกำเนิด: ได้รับก่ารปรับปรุงพันธุ์โดยศูนย์วิจัยและพัฒนาพันธุกรรมสัตว์น้ำนครศรีธรรมราช
รายละเอียด: กรมประมงได้เห็นชอบให้ใช้ชื่อพันธุ์กุ้งขาวที่ปรับปรุงพันธุ์โดย ศูนย์วิจัยและพัฒนาพันธุกรรมสัตว์น้ำนครศรีธรรมราช ว่า “กุ้งขาวสิชล 1” ตั้งแต่วันที่ 24 มีนาคม 2564 “กุ้งขาวสิชล 1 เป็นหนึ่งในนโยบายของกรมประมง ในการส่งเสริมและพัฒนางานวิจัย เพื่อเพิ่มศักยภาพในการเพาะเลี้ยงสัตว์น้ำรองรับความต้องการของตลาด พร้อมเพิ่มขีดความสามารถทางการแข่งขันในตลาดโลก เพราะกุ้งขาวนับว่ามีความสำคัญทางเศรษฐกิจของไทย กรมประมงจึงได้ศึกษาวิจัยปรับปรุงสายพันธุ์อย่างต่อเนื่อง เพื่อตอบสนองต่อการเพาะเลี้ยงของเกษตรกร ที่ต้องการพันธุ์กุ้งขาวคุณภาพดี เลี้ยงง่ายโตไว ปลอดโรค ให้ผลผลิตสูง” 
ประเภท (Catalogy): สัตว์ทะเล
ชื่อไทย: ปลารากกล้วยจินดา
ชื่อสามัญ: Horseface loach
ชื่อวิทยาศาสตร์: Acantopsis thiemmedhi (Sontirat 1999)
วงศ์ (Family): Cypriniformes 
ถิ่นกำเนิด: พบกระจายในลุ่มน้ำเจ้าพระยาไล่ตั้งแต่ภาคเหนือลงไปสู่ภาคกลางตอนบน
รายละเอียด: ปลารากกล้วยจินดา มีลักษณะลวดลายตามลำตัวมีลักษณะเป็น กล่องสีเหลี่ยมเรียงสลับกัน ชอบอาศัยอยู่ในแม่น้ำบริเวณที่มีพื้นท้องน้ำที่เป็นทราย พบกระจายในลุ่มน้ำเจ้าพระยาไล่ตั้งแต่ภาคเหนือลงไปสู่ภาคกลางตอนบน กรมประมงสามารถเพาะพันธุ์ได้สำเร็จในปี พ.ศ. 2561
ประเภท (Catalogy): ปลาไทย
ชื่อไทย: ปลารากกล้วย
ชื่อสามัญ: Horseface loach
ชื่อวิทยาศาสตร์: Acantopsis rungthipae (Boyd, Nithirojpakdee & Page 2017)
วงศ์ (Family): Cypriniformes 
ถิ่นกำเนิด: อาศัยอยู่ในแม่น้ำ ลำธารบริเวณที่มีพื้นท้องน้ำที่เป็นทราย และมีกระแสน้ำไหลถ่ายเทปานกลาง
รายละเอียด: ปลารากกล้วย ลักษณะลำตัวยาว มีสีเหลืองอมน้ำตาล มีความหลากหลายของลวดลายสูง อาศัยอยู่ในแม่น้ำ ลำธารบริเวณที่มีพื้นท้องน้ำที่เป็นทราย และมีกระแสน้ำไหลถ่ายเทปานกลาง พบกระจายพันธุ์กว้างที่สุดโดยอยู่ในแหล่งน้ำของภาคตะวันออกเฉียงเหนือ ภาคกลาง ภาคใต้ เช่น  ลุ่มน้ำเจ้าพระยา ลุ่มน้ำโขง เป็นต้น
ประเภท (Catalogy): ปลาไทย
ชื่อไทย: ปลาเค้าขาว
ชื่อสามัญ: White Sheatfish
ชื่อวิทยาศาสตร์: Wallago attu (Bloch & Schneider 1801)
วงศ์ (Family): Siluridae
ถิ่นกำเนิด: อาศัยในบริเวณน้ำลึกในแม่น้ำกระแสน้ำไม่แรงมาก และมักซ้อนตัวอยู่ตามซอกหลืบริมฝั่งแม่น้ำ ที่เป็นดินโคลน
รายละเอียด: ปลาเค้าขาว  เป็นปลาที่ไม่รวมฝูง มีลักษณะนิสัยก้าวร้าวหวงที่ และไม่ค่อยมีการย้ายถิ่น ชอบอาศัยในบริเวณน้ำลึกในแม่น้ำกระแสน้ำไม่แรงมาก และมักซ้อนตัวอยู่ตามซอกหลืบริมฝั่งแม่น้ำที่มีสภาพเป็นดินโคลนพบในแม่น้ำสายหลัก ได้แก่ แม่น้ำโขง แม่น้ำมูล แม่น้ำชี แม่น้ำเจ้าพระยา แม่น้ำยม และแม่น้ำแควน้อย แต่พบปริมาณน้อยในภาคใต้
ประเภท (Catalogy): ปลาไทย
ชื่อไทย: ปลาเค้าดำ
ชื่อสามัญ: Black Sheatfish
ชื่อวิทยาศาสตร์: Wallago micropogon (Ng 2004)
วงศ์ (Family): Siluriformes
ถิ่นกำเนิด: พบอาศัยตามแม่น้ำสายใหญ่ทั้งในภาคกลาง ภาคเหนือ ภาคตะวันออกเฉียงเหนือและภาคใต้
รายละเอียด: ปลาเค้าดำ เป็นปลากินเนื้อขนาดใหญ่ ลำตัวมีสีดำ ครีบก้นมีลักษณะเป็นแผงยาว พบอาศัยตามแม่น้ำสายใหญ่ทั้งในภาคกลาง ภาคเหนือ ภาคตะวันออกเฉียงเหนือและภาคใต้ของประเทศไทยเช่น แม่น้ำเจ้าพระยาและสาขา แม่น้ำโขงและสาขา แม่น้ำตาปีรวมทั้งในพื้นที่ทะเลสาบสงขลา
ประเภท (Catalogy): ปลาไทย
ชื่อไทย: ปลาค้อ
ชื่อสามัญ: River loach
ชื่อวิทยาศาสตร์: Schistura spilota (Fowler 1934)
วงศ์ (Family): Nemacheilidae
ถิ่นกำเนิด: อาศัยหากินบริเวณหน้าดิน กินสัตว์น้ำขนาดเล็กเป็นอาหาร พบเฉพาะบริเวณต้นน้ำของแม่น้ำปิงเท่านั้น
รายละเอียด: ปลาค้อ เป็นปลาค้อที่มีขนาดใหญ่ประมาณ 10 เซนติเมตร ไม่มีจุดสีดำแดงที่ฐานครีบกระโดง ลายปล้องไม่เป็นระเบียบ บางครั้งพบเป็นลายดอกดวง อาศัยอยู่ตามลำธารที่มีน้ำไหลซึ่งมีคุณภาพน้ำดี บริเวณที่ท้องน้ำเป็นทราย กรวด และหิน อาศัยหากินบริเวณหน้าดิน กินสัตว์น้ำขนาดเล็กเป็นอาหาร พบเฉพาะบริเวณต้นน้ำของแม่น้ำปิงเท่านั้น จัดเป็นปลาถิ่นเดียวของประเทศไทย 
ประเภท (Catalogy): ปลาไทย
ชื่อไทย: ปลาดุมชี
ชื่อสามัญ: Tiger leaf fish
ชื่อวิทยาศาสตร์: Nandus oxyrhynchus (Ng, Vidthayanon & Ng 1996)
วงศ์ (Family): Nandidae
ถิ่นกำเนิด: พบแพร่กระจายในลุ่มน้ำโขง เจ้าพระยาและแม่น้ำแม่กลอง
รายละเอียด: ปลาดุมชี เป็นปลากินเนื้อที่มีขนาดเล็ก พื้นลำตัวมีสีน้ำตาลปนดำ ลำตัวแบนข้าง อาศัยในแหล่งน้ำที่มีคุณภาพดีและมีพืชน้ำ มักพบลอยตัวอยู่ในน้ำที่ไม่ไหลแรงนัก กินสัตว์น้ำขนาดเล็กเป็นอาหาร พบแพร่กระจายในลุ่มน้ำโขง เจ้าพระยาและแม่น้ำแม่กลอง 
ประเภท (Catalogy): ปลาไทย
ชื่อไทย: ปลาปล้องอ้อย
ชื่อสามัญ: Giant Kuhli Loach
ชื่อวิทยาศาสตร์: Pangio myersi (Harry 1949)
วงศ์ (Family): Cobitidae
ถิ่นกำเนิด: พบกระจายพันธุ์ในภาคตะวันออกและภาคใต้
รายละเอียด: ปลาปล้องอ้อย ลำตัวขนาดใหญ่ที่สุดมีความยาวประมาณ 9 -10 เซนติเมตร มีแถบสีน้ำตาลเข้มขนาดใหญ่สลับกับแถบ สีเหลืองขนาดเล็กเป็นปล้อง มีรูปร่างลำตัวยาวแบนข้างเล็กน้อย หัวเล็กทู่ ปากอยู่ต่ำ มีหนวดสั้น ๆ 4 คู่ อยู่บริเวณ ขากรรไกรบน ๒ คู่ บริเวณขากรรไกรล่าง ๑ คู่ และบริเวณจมูก ๑ คู่ มีเกล็ดแบบทรงกลม ขอบเกล็ดเรียบมีลักษณะบางใส ตากลมเล็ก ท้องมน คอดหางกว้าง ครีบหลังและ ครีบก้นอยู่ค่อนไปทางปลายหาง นิยมเลี้ยงเป็นปลาสวยงาม
ประเภท (Catalogy): ปลาไทย
ชื่อไทย: ปลาอีกอง
ชื่อสามัญ: Spanner barb
ชื่อวิทยาศาสตร์: Striuntius lateristriga (Valenciennes 1842)
วงศ์ (Family): Cyprinidae
ถิ่นกำเนิด: ตามลำธารที่น้ำมีคุณภาพดีในภาคตะวันตกตอนล่างและภาคใต้
รายละเอียด: ปลาอีกอง มีลักษณะรูปร่างป้อมสั้น มีสีลำตัวขาวอมเหลืองหรือชมพู มีแถบสีดำในแนวตั้ง 2 แถบคล้ายตัว T ลำตัวตอนท้ายจะมีแถบสีดำในแนวนอนยาวไปถึงโคนครีบหาง ครีบทุกครีบมีสีส้มปนแดง ยกเว้นครีบอกมีสีเหลือง ขนาดโตเต็มที่ประมาณ 10 เซนติเมตร ในประเทศไทยพบตามลำธารที่น้ำมีคุณภาพดีในภาคตะวันตกตอนล่างและภาคใต้ นิยมเลี้ยงเป็นปลาสวยงาม
ประเภท (Catalogy): ปลาไทย
ชื่อไทย: ปลาตองลาย
ชื่อสามัญ: Blanc’s Striped Featherback
ชื่อวิทยาศาสตร์: Chitala blanci (d'Aubenton 1965)
วงศ์ (Family): Notopteridae
ถิ่นกำเนิด: พบเฉพาะแม่น้ำโขงและลำน้ำสาขาที่ไหลสู่แม่น้ำโขง
รายละเอียด: ปลาตองลาย มีลักษณะลำตัวสีเงิน มีลายเส้น จุด หรือแถบสีดำขนาดเล็กบนตัวพาดเลยไปถึงบริเวณครีบก้นซึ่งเชื่อมกับหาง มีจุดสีดำที่ฐานครีบอก ส่วนหลังและหน้าผากลาดชันน้อยกว่าปลากราย กินสิ่งมีชีวิตขนาดเล็กเป็นอาหาร เช่น แมลงน้ำ และลูกปลา หากินทั้งในเวลากลางวันและกลางคืน มีขนาดประมาณ 60 ซ.ม. ขนาดใหญ่สุดประมาณ 1 เมตร ปัจจุบันสามารถเพาะขยายพันธุ์ได้แล้ว นิยมเลี้ยงเป็นปลาสวยงาม
ประเภท (Catalogy): ปลาไทย
ชื่อไทย: ปลาไหลมอเรย์ ปลาหลดหิน
ชื่อสามัญ: Moray eel, Moray
ชื่อวิทยาศาสตร์: Gymnothorax javanicus
วงศ์ (Family): Muraenidae
ถิ่นกำเนิด: อาศัยอยู่ตามโพรงหินหรือซอกปะการังในแนวปะการัง โดยยื่นแต่เฉพาะส่วนหัวพร้อมกับอ้าปากส่ายหัวหาเหยื่อ
รายละเอียด: มีรูปร่างเรียวยาว ครีบอกลดรูปหายไปเนื่องจากต้องโผล่เข้าออกจากช่องหรือโพรงตลอดเวลา ครีบหลังเชื่อมต่อกับครีบก้นและครีบหาง ปากแหลม ไม่มีเกล็ดแต่มีหนังหนาลำตัวปกคลุมด้วยเมือก ช่องเปิดเหงือกลดรูปจนเหลือแต่รูขนาดเล็ก
มีวงจรชีวิตหลังจากการปฏิสนธิลูกปลาจะมีรูปร่างพิเศษเรียกว่า leptocephalus larvae ซึ่งมีลักษณะใส คล้ายใบไม้ แต่ใสว่ายล่องลอยไปตามกระแสน้ำประมาณ 8 เดือน ก่อนลงสู่พื้น กลายเป็นปลาไหลมอเรย์แบบที่เราเห็นโดยใช้เวลาประมาณ 3 ปี มีอายุยืนตั้งแต่ 6-36 ปี ขึ้นอยู่กับชนิดและสิ่งแวดล้อม

ประเภท (Catalogy): ปลาทะเล
ชื่อไทย: ปลาผีเสื้อแปดขีด ผีเสื้อแปดเส้น
ชื่อสามัญ: Eightbanded Butterflyfish
ชื่อวิทยาศาสตร์: Chaetodon octofasciatus
วงศ์ (Family): Chaetodontidae
ถิ่นกำเนิด: ชอบอยู่ตามปะการังกิ่งในแนวปะการังที่คลื่นลมไม่แรง น้ำลึก 3-20 เมตร อาจพบอยู่เดี่ยว ๆ หรือเป็นคู่
รายละเอียด: มีลักษณะลำตัวแบนข้าง สีพื้นลำตัวเป็นสีขาวหรือสีเหลือง มีลายเส้นสีดำแคบ ๆ 8 เส้นพาดขวางตลอดความยาวลำตัว และมีจุดสีดำที่โคนหาง ชอบอยู่ตามปะการังกิ่งในแนวปะการังที่คลื่นลมไม่แรง น้ำลึก 3-20 เมตร อาจพบอยู่เดี่ยว ๆ หรือเป็นคู่
ไม่เหมาะกับการเลี้ยงในตู้ เพราะกินปะการังเป็นอาหารหลัก ไม่สามารถดำรงชีวิตอยู่ได้ในระยะยาว ควรหลีกเลี่ยงการนำปลาชนิดนี้มาเลี้ยง แต่ก็มีบางตัวที่ยอมปรับตัวได้แล้วยอมรับอาหารในที่เลี้ยง

ประเภท (Catalogy): ปลาทะเล
ชื่อไทย: ปลาผีเสื้อปากยาว ผีเสื้อนกกระจิบ
ชื่อสามัญ: Copper band butterflyfish 
ชื่อวิทยาศาสตร์: Chelmon rostratus 
วงศ์ (Family): Chaetodontidae 
ถิ่นกำเนิด: ปลาผีเสื้อชนิดนี้พบได้ทั่วไปในเขตอินโดแปซิฟิก ในประเทศไทยพบได้ทั้งในอ่าวไทยและทะเลอันดามัน
รายละเอียด: ลําตัวมีสีขาว และมีลายสีส้มพาดตามขวาง 4 แถบ พาดผ่านตา 1 แถบ และบริเวณลําตัว 3 แถบ ปลายครีบบนมีจุดสีดําไว้หลอกให้ศัตรูเข้าใจผิดว่าเป็นตําแหน่งของดวงตา คอดหางมีแถบสีดํา ปากเป็นท่อยาว ใช้สําหรับสอดเข้าไปหาสิ่งมีชีวิตขนาดเล็กตามซอกโพรงกินเป็นอาหาร 
ประเภท (Catalogy): ปลาทะเล
ชื่อไทย: ปลาโนรี
ชื่อสามัญ: Pennant coralfish
ชื่อวิทยาศาสตร์: Heniochus acuminatus 
วงศ์ (Family): Chaetodontidae
ถิ่นกำเนิด: พบได้ทั่วไปในเขตอินโดแปซิฟิก
รายละเอียด: ลําตัวค่อนข้างกลมแบน ข้างลําตัวส่วนท้ายเฉียงไปด้านหน้า สีลําตัวมีลายสีขาวสลับดํา ครีบหลังมีสีเหลืองอ่อน มีกระโดงยาวสีขาว ปลาวัยเด็กมีรูปร่างหน้าตาแบบเดียวกันแทบไม่ผิดเพี้ยน ปลาที่โตเต็มวัยจะอาศัยอยู่เป็นคู่ หรือออกหากินตามลําพังบริเวณแนวปะการังหรือกองหิน ชอบไล่ตอดสัตว์เกาะติดและแพลงตอนเป็นอาหาร เป็นปลาผีเสื้อยอดนิยมที่เลี้ยงไม่ยาก แต่ต้องการคุณภาพน้ำที่ดีเช่นเดียวกับปลาผีเสื้อชนิดอื่นๆ 
ประเภท (Catalogy): ปลาทะเล
ชื่อไทย: ปลาสลิดหินบั้งหลังเหลือง เสือ
ชื่อสามัญ: Indo-Pacific sergeant
ชื่อวิทยาศาสตร์: Abudefauf valigiensis 
วงศ์ (Family): Pomacentridae 
ถิ่นกำเนิด: พบได้ทั่วไปตามแหล่งท่องเที่ยวทางทะเล อยู่รวมกันเป็นฝูงใหญ่ในเขตน้ำตื้น
รายละเอียด: ทั่วไป   ลําตัวแบนข้าง มีลายดําเป็นบั้งจํานวนห้าแถบ หลังเป็นสีเหลือง ก้าวร้าวกับปลาที่มีขนาดเล็กกว่า ว่ายน้ำได้ว่องไว เลี้ยงง่าย ทนทาน กินอาหารได้ทุกอย่าง จัดเป็นปลารับแขกที่มีอยู่ดาษดื่น 
ประเภท (Catalogy): ปลาทะเล
ชื่อไทย: ปลาฉลามเสือดาว
ชื่อสามัญ: Leopard shark, Zebra shark, Leppard shark
ชื่อวิทยาศาสตร์: Stegostoma fasciatum
วงศ์ (Family): Stegostomatidae 
ถิ่นกำเนิด: อาศัยในความลึกตั้งแต่ 5-30 เมตร โดยพบในทะเลบริเวณแถบอินโด-แปซิฟิก และมหาสมุทรอินเดีย
รายละเอียด: ปลาฉลามเสือดาวเป็นปลาที่มีครีบหางยาวมาก มีส่วนหัวมนกลมสั้นทู่ พื้นลำตัวสีเหลืองสลับลายจุดสีดำคล้ายลายของเสือดาว ยกเว้นส่วนหัวและหางผิวหนังหยาบเป็นเม็ดเป็นปลาที่มีไม่มีฟันแหลมคมเหมือนปลาฉลามชนิดอื่น ๆ มีอุปนิสัยชอบนอนอยู่นิ่ง ๆ บนพื้นทรายและแนวปะการังใต้ทะเล ในความลึกตั้งแต่ 5-30 เมตร  ขนาดเมื่อโตเต็มที่ยาวได้ประมาณ 3 เมตร
โดยปลาฉลามเสือดาวเป็นปลาฉลามที่ออกลูกเป็นไข่ โดยจะวางไข่ในเขตน้ำตื้น ลูกปลาขนาดเล็กอาจจะเข้าไปอยู่ในบริเวณน้ำกร่อยหรือน้ำจืด นอกจากนี้แล้วยังเป็นปลาที่นิยมเลี้ยงเป็นปลาสวยงาม และมักพบเลี้ยงในพิพิธภัณฑ์สัตว์น้ำต่าง ๆ ทั่วโลก

ประเภท (Catalogy): ปลาทะเล
ชื่อไทย: ปลาไหลสวน ไหลสวนจุดดํา
ชื่อสามัญ: Spotted garden eel 
ชื่อวิทยาศาสตร์: Heteroconger hassi 
วงศ์ (Family): Congridae 
ถิ่นกำเนิด: มักอยู่รวมกันเป็นฝูงบริเวณที่เป็นพื้นทรายในเขตอินโดแปซิฟิก ในประเทศไทยพบในทะเลอันดามัน
รายละเอียด: เป็นปลาที่มีพฤติกรรมแปลก โผล่เฉพาะส่วนหัวขึ้นมาจากพื้นทราย เพื่อดักจับ แพลงก์ตอนที่ลอยผ่านมาตามกระแสน้ำเป็นอาหาร ปลาไหลชนิดนี้พื้นมี ลําตัวสีขาว แต้มด้วยจุดสีดําขนาดเล็กทั่วลําตัว และมีจุดสีดําขนาดใหญ่ จํานวนสองจุดบริเวณหลังแผ่นปิดเหงือกและส่วนกลางของลําตัว มักอยู่ รวมกันเป็นฝูงบริเวณที่เป็นพื้นทรายในเขตอินโดแปซิฟิก ในประเทศไทยพบในทะเลอันดามัน
ประเภท (Catalogy): ปลาทะเล
ชื่อไทย: ปลาหมอนกแก้ว นกแก้วแดง (แดง)
ชื่อสามัญ: Parrot Cichlid, Blood parrot cichlid
ชื่อวิทยาศาสตร์: Cichlasoma sp.
วงศ์ (Family): Cichlidae
ถิ่นกำเนิด: เป็นพันธุ์ปลาหมอสีที่ได้จากการพัฒนาสายพันธุ์
รายละเอียด: เป็นพันธุ์ลูกผสมระหว่างปลาหมอฟลามิงโก้ และปลาหมอซินสไปลุ่ม ถูกผสมพันธุ์ขึ้นมาครั้งแรกที่ประเทศไต้หวันโดยมนุษย์ ทำให้ไม่มีการแพร่กระจายตามธรรมชาติ ลักษณะเด่นมีปากคล้ายกับนกแก้ว ขนาดโตเต็มที่ 10-15 เซนติเมตร มีดวงตาโต ม่านตาใหญ่จนบางคราวดูไม่เหมือนทรงกลม เป็นวงรีหรือไม่ก็เป็นขีด ดำ ๆ หนา ๆ พาด ผ่านตามแนวนอนของ ลูกตา เป็น ปลาที่ค่อนข้างก้าวร้าว แต่ยังสามารถเลี้ยงรวมกับปลาอื่นที่ขนาดเท่ากันได้ สามารถกินได้ทั้งอาหารมีชีวิต อาหารสดและอาหารสำเร็จรูป เช่น กุ้งฝอย หรือ ไรทะเล อาหารสำเร็จรูปและสัตว์น้ำขนาดเล็ก
ประเภท (Catalogy): ปลาหมอสี
ชื่อไทย: ปลาเสือสุมาตราเขียว (สีเขียว)
ชื่อสามัญ: Tiger barb, Sumatra barb
ชื่อวิทยาศาสตร์: Puntigrus tetrazona
วงศ์ (Family): Cyprinidae
ถิ่นกำเนิด: เป็นปลาที่ถูกพัฒนาสายพันธุ์จากสายพันธุ์ดั้งเดิมโดยมนุษย์
รายละเอียด: ปลาเสือสุมาตรเขียวเป็นการพัฒนาสายพันธุ์ขึ้นจากมนุษย์ จึงไม่พบในธรรมชาติ ลักษณะการกินอาหารสามารถกินได้ทั้งอาหารสด อาหารมีชีวิตและอาหารสำเร็จรูป
ประเภท (Catalogy): ปลาสวยงามเลี้ยงในตู้พรรณไม้น้ำ
ชื่อไทย: ปลาการ์ตูนโกลด์ครอสทันเดอร์
ชื่อสามัญ: Gold x thunder maroon
ชื่อวิทยาศาสตร์: Premnas Biaculeatus
วงศ์ (Family): Pomacentridae
ถิ่นกำเนิด: เป็นปลาการ์ตูนที่ได้จากการพัฒนาสายพันธุ์
รายละเอียด: เป็นปลาทะเลขนาดเล็ก รูปร่างแบนข้างค่อนข้างมาก มีหนามบริเวณแผ่นปิดเหงือก ความยาวสูงสุดประมาณ 17 ซม.ปลาการ์ตูนโกลด์ครอสทันเดอร์เป็นปลาที่ได้จากการผสมข้ามสายพันธุ์ระหว่างปลาการ์ตูนแก้มหนาม 2 สายพันธุ์คือ ปลาการ์ตูนทองโกลด์นักเก็ตกับปลาการ์ตูนแดงทันเดอร์
สามารถเลี้ยงร่วมกับปลาทะเลสวยงามอื่น ๆ ในตู้ปลาทะเลสวยงาม แต่ไม่ควรเลี้ยงร่วมกับปลาที่เป็นนักล่า สามารถกินอาหารเม็ดสำเร็จรูปได้เป็นอย่างดี เลี้ยงได้โดยไม่ต้องมีดอกไม้ทะเล ปลาเพศผู้เจริญพันธุ์เมื่อมีอายุประมาณ 6 เดือน ในขณะที่เพศเมียเจริญพันธุ์เมื่อมีอายุประมาณ 18 เดือน เป็นปลากะเทยนั่นคือปลาเพศผู้สามารถเปลี่ยนเพศเป็นเพศเมียได้ แต่เพศเมียไม่สามารถเปลี่ยนเป็นเพศผู้ได้ อายุขัยทั่วไปประมาณ 15 ปี 
***ความเชื่อสายมูเตลู: ปลาการ์ตูนสายพันธุ์ใหม่ที่กรมประมงเพาะพันธุ์ได้เชื่อว่าช่วยเสริมความมั่งคั่ง ร่ำรวยเงินทอง มีความสนุกสนาน ร่าเริง ชีวิตมีการเปลี่ยนแปลงในทางที่ดี

ประเภท (Catalogy): ปลาทะเล
ชื่อไทย: ปลาการ์ตูนทอง
ชื่อสามัญ: Gold stripe maroon clownfish
ชื่อวิทยาศาสตร์: Premnas biaculeatus
วงศ์ (Family): Pomacentridae
ถิ่นกำเนิด: ไม่พบในน่านน้ำไทย แต่พบได้ทั่วไปในเขตชายฝั่งบริเวณอินโด-แปซิฟิกตะวันตก
รายละเอียด: เป็นปลาทะเลขนาดเล็ก รูปร่างแบนข้างค่อนข้างมาก มีหนามบริเวณแผ่นปิดเหงือก ความยาวสูงสุดประมาณ 17 ซม. ปลาการ์ตูนเพอร์แก้มหนามที่พบในธรรมชาติมี 2 สายพันธุ์คือ สายพันธุ์ปลาการ์ตูนแดงซึ่งมีแถบเป็นสีขาว และปลาการ์ตูนทองซึ่งมีแถบเป็นสีทอง เป็นปลาที่อาศัยอยู่ในแนวปะการังมีลำตัวสีส้มแดงหรือสีแดงกำมะหยี่ และมีแถบขาวพาดขวางลำตัว 3 แถบ สามารถเลี้ยงร่วมกับปลาทะเลสวยงามอื่น ๆ ในตู้ปลาทะเลสวยงาม แต่ไม่ควรเลี้ยงร่วมกับปลาที่เป็นนักล่า สามารถกินอาหารเม็ดสำเร็จรูปได้เป็นอย่างดี ไม่จำเป็นต้องเลี้ยงร่วมกับดอกไม้ทะเล ปลาเพศผู้เจริญพันธุ์เมื่อมีอายุประมาณ 6 เดือน ในขณะที่เพศเมียเจริญพันธุ์เมื่อมีอายุประมาณ 18 เดือน เป็นปลากะเทยนั่นคือปลาเพศผู้สามารถเปลี่ยนเพศเป็นเพศเมียได้ แต่เพศเมียไม่สามารถเปลี่ยนเป็นเพศผู้ได้ อายุขัยทั่วไปประมาณ 15 ปี 
ประเภท (Catalogy): ปลาทะเล
ชื่อไทย: ปลาการ์ตูนเพอร์คูลาแพลทินัม
ชื่อสามัญ: Platinum percula
ชื่อวิทยาศาสตร์: Amphiprion percula
วงศ์ (Family): Pomacentridae
ถิ่นกำเนิด: เป็นปลาการ์ตูนที่ได้จากการพัฒนาสายพันธุ์
รายละเอียด: เป็นปลาทะเลขนาดเล็ก รูปร่างทรงกระสวย แบนข้างเล็กน้อย ความยาวสูงสุดประมาณ 11 ซม. ปลาการ์ตูนเพอร์คูลาแพลทินัมคือปลาการ์ตูนเพอร์คูลาที่มีลำตัวสีขาว ปลาการ์ตูนเพอร์คูลาสายพันธุ์ดั้งเดิมเป็นปลาที่อาศัยอยู่ในแนวปะการังมีลำตัวสีส้มหรือสีส้มผสมสีดำ และมีแถบขาวพาดขวางลำตัว 3 แถบ แต่สำหรับปลาการ์ตูนเพอร์คูลาแพลทินัมเป็นปลาที่เกิดจากการกลายพันธุ์ในโรงเพาะฟัก ไม่เคยปรากฏในแหล่งน้ำธรรมชาติ 
ปลาการ์ตูนเพอร์คูลาแพลทินัมสามารถเลี้ยงร่วมกับปลาทะเลสวยงามอื่น ๆ ในตู้ปลาทะเลสวยงาม แต่ไม่ควรเลี้ยงร่วมกับปลาที่เป็นนักล่า สามารถกินอาหารเม็ดสำเร็จรูปได้เป็นอย่างดี ไม่จำเป็นต้องเลี้ยงร่วมกับดอกไม้ทะเล ปลาเพศผู้เจริญพันธุ์เมื่อมีอายุประมาณ 6 เดือน ในขณะที่เพศเมียเจริญพันธุ์เมื่อมีอายุประมาณ 18 เดือน 

ประเภท (Catalogy): ปลาทะเล
ชื่อไทย: ปลาจาละเม็ดทอง ลื่วลม
ชื่อสามัญ: Snubnose pompano
ชื่อวิทยาศาสตร์: Trachinotus blochii
วงศ์ (Family): Carangidae
ถิ่นกำเนิด: อาศัยในน้ำกร่อยและน้ำทะเลตั้งแต่ที่ตื้นจนถึงที่ระดับความลึกประมาณ 7 เมตร
รายละเอียด: ลักษณะลำตัวสั้นป้อม รูปสี่เหลี่ยม แบนด้านข้าง ปากเล็ก ครีบอกสั้น ส่วนครีบหลังและครีบก้นยาว สีโดยทั่วไปจะเป็นสีเงินพื้นท้องเป็นสีเหลือง แต่เมื่อโตเต็มวัยจะเป็น
สีส้มทองซึ่งจะเห็นเด่นชัดบริเวณช่องท้อง ขนาดความยาวมากที่สุด 110 เซนติเมตร และมีน้ำหนักได้ถึง 3.4 กิโลกรัม กินสัตวฺน้ำขนาดเล็กเป็นอาหาร สามารถนำมาเลี้ยงเป็นปลาทะเลสวยงาม และใช้ประกอบอาหารได้

ประเภท (Catalogy): ปลาทะเล
ชื่อไทย: ปลากะรังหงส์ กะรังหน้างอน เก๋าหงส์
ชื่อสามัญ: Humpback grouper, Barramundi cod, Panther grouper
ชื่อวิทยาศาสตร์: Cromileptes altivelis
วงศ์ (Family): Serranidae
ถิ่นกำเนิด: ในประเทศไทยพบปลากะรังหงส์ทางภาคตะวันออกและภาคใต้ทั้งฝั่ง อ่าวไทย และอันดามัน
รายละเอียด: มีรูปร่างหัวเรียวแหลม ปากเล็ก ตาเล็ก ครีบหลังต่อเป็นแผ่นเดียว พื้นตัวมีสีขาวหรือเทาและมีจุดดำกระจายทั่วลำตัวและครีบ ที่ปลายสุดของส่วนหัว คือ ปากจะงอนเชิดขึ้นเล็กน้อย จึงมีชื่อไทยเรียกอีกชื่อหนึ่งว่า "กะรังหน้างอน"จึงเป็นปลาทะเลสวยงามที่นิยมเลี้ยงเมื่อโตเต็มที่มีขนาดใหญ่มากกว่า 1 ฟุต ใช้เวลาโตเต็มที่ประมาณ 2 ปี น้ำหนักมากกว่า 2.5 กิโลกรัม มีการพบปลากะรังหงส์ขนาดใหญ่ที่สุดที่ประเทศออสเตรเลีย โดยมีความยาวถึง 70 เซนติเมตร น้ำหนัก 4.8 กิโลกรัม
แหล่งที่อยู่: พบกระจายอยู่ตามชายฝั่งทะเลบริเวณแนวปะการังหรือกองหินที่มีน้ำขุ่น ความลึกตั้งแต่ 2–40 เมตร พบกระจายอยู่ทั่วไปในทะเลจีน, ญี่ปุ่น, ปาปัวนิวกินี, มหาสมุทรอินเดีย, หมู่เกาะนิโคบาร์, ออสเตรเลียตอนเหนือ, มาเลเซีย, ฟิลิปปินส์, อินโดนีเซียส่วนในประเทศไทยพบปลากะรังหงส์ตามแนวปะการังบริเวณชายฝั่งทะเลทางภาคตะวันออกและภาคใต้ทั้งฝั่ง อ่าวไทย และอันดามัน
ประเภท (Catalogy): ปลาทะเล
ชื่อไทย: หอยหวาน หอยตุ๊กแก หอยเทพรส
ชื่อสามัญ: Spotted babylon
ชื่อวิทยาศาสตร์: Babylonia areolata
วงศ์ (Family): Babyloniidae
ถิ่นกำเนิด: อาศัยอยู่บริเวณชายฝั่งทะเลที่ระดับความลึก 10-20 เมตร ฝังตัวอยู่ในทรายหรือโคลนปนทราย
รายละเอียด: เป็นหอยทะเลฝาเดียว เปลือกค่อนข้างหนา รูปร่างเปลือกเป็นรูปไข่ผิวเรียบ บนลำตัวมีวงเปลือกพองกลม มีแถบสีดำหรือสีน้ำตาลเข้มเป็นระยะๆ หอยหวานจะยื่นส่วนเท้าออกมาใช้สำหรับการเคลื่อนที่ มีหนวด 1 คู่ และมีตา 1 คู่ อยู่บนหนวด ตาของหอยหวานใช้สำหรับรับรู้เกี่ยวกับแสงสว่าง หอยหวานจะมีส่วนลักษณะคล้ายท่อชูขึ้นมาเป็นท่อสำหรับการดูดน้ำทะเลเข้าสู่ภายในตัว เมื่อหอยหวานกินอาหาร ได้แก่ ซากปลา หอย กุ้ง ที่ตายแล้ว หอยหวานจะยื่นงวงยาวออกมาจากช่องปาก ซึ่งอยู่ระหว่างคู่หนวดไปดูดอาหารเข้าสู่ระบบทางเดินอาหารเพื่อย่อยและดูดซึมไปใช้ในธรรมชาติหอยหวานจะอาศัยอยู่บริเวณชายฝั่งทะเลที่ระดับความลึก
10-20 เมตร ฝังตัวอยู่ในทรายหรือโคลนปนทราย ออกหากินในเวลากลางคืนโดยโผล่ขึ้นมาจากพื้นทะเล

ประเภท (Catalogy): สัตว์ทะเล
ชื่อไทย: กุ้งมังกรเจ็ดสี
ชื่อสามัญ: Painted spiny lobster   
ชื่อวิทยาศาสตร์: Panulirus versicolor
วงศ์ (Family): Palinuridae
ถิ่นกำเนิด: พบกระจายพันธุ์ทั่วไปในกระแสน้ำอุ่นของมหาสมุทรแปซิฟิกและมหาสมุทรอินเดีย
รายละเอียด: กุ้งมังกรเจ็ดสีกระดองมีลวดลายสีเขียวสีขาวและสีน้ำเงิน ลำตัวเป็นสีน้ำเงินหรือสี			เขียว มีแถบสีขาวและสีดำพาดขวางลำตัว ขาเดินมีเส้นสีขาวพาดตามยาว ส่วนต้น			ของหนวดคู่ที่ 2 เป็นสีชมพู อาศัยอยู่ตามแนวโขดหิน
กุ้งมังกรเจ็ดสี เป็นกุ้งที่มีความสำคัญทางเศรษฐกิจ เนื่องจากเนื้อมีรสชาติดี เป็นที่			ต้องการของตลาด ราคาสูง ***ความเชื่อสายมูเตลู:สัตว์มงคลที่เชื่อว่านำพาซึ่งอำนาจวาสนาบารมีร่ำรวยเงินทอง เป็นที่รักเมตตาของเจ้านาย อายุยืนยาว ชีวิตรุ่งเรืองเป็นตัวแทนของความสุขในทุกวัน  

ประเภท (Catalogy): สัตว์ทะเล